Mara Indjana qed tallega li kienet stuprata minn erba’ uffiċjali tal-pulizija f’għassa f’Uttar Pradesh – l-aħħar minn sensiela ta’ attakkin sesswali li qed jheddu l-fibra soċjali tal-Indja u jqajmu protesti u irvellijiet madwar il-pajjiż kollu. Il-mara qalet li t-Tnejn marret l-għassa titlob li żewġha jinħeles minn fejn kien miżmum. Il-mara qalet lis-CNN-IBN, “Fil-11.30 p.m., meta ma kien hemm ħadd, is-sotto-spettur ħadni fl-uffiċċju tiegħi u stuprani għax irrifjutajt li nxxaħmu biex jeħilsu.”  Il-bieraħ hija għamlet rapport formali. Il-pulizijaqalet li qed jinvestigaw il-każ u wegħdu li dawk li wettqu l-attakk jiġu arrestati. Il-każ huwa l-aħħar f’sensiela ta’ stupri u qtil ta’ nisa f’Uttar Pradesh, l-aktar stat fl-Indja fejn hemm jgħixu nies. Il-ministru ewlieni tal-istat jinsab taħt pressjoni biex jirriżenja. Sadanitant, f’villaġġ fit-tramuntana tal-Indja, instabet żagħżugħa ta’ 19-il sena mgħallqa ma’ siġra – it-tielet każ simili fil-ġimgħat li għaddew fl-istat ta’ Uttar Pradesh. Il-familja tagħha qalu lill-pulizija li qabel għallquha, l-assassini stuprawha. L-awtoritajiet ordnaw li ssir awstopsja. Mara oħra, din id-darba waħda ta’ 44 sena, instabet mgħallqa nhar l-Erbgħa. Il-pulizija qalu li nies tal-lokal heddewha għax kienet qed tbigħ ix-xorb u l-familja tagħha semmew ħamest irġiel in konnessjoni mal-mewt tagħha. Saret l-awtopsja li kienet inkonklussiva. Ix-xahar li għadda instabu żewġ tfajliet żgħar, kuġini, wkoll stuprati u mgħallqa. Kien dan il-każ li qajjem protesti kbar madwar id-dinja kollha. It-tfajliet, ta’ 12 u 14-il sena, marra f’għalqa bil-lejl għax fid-dar m’hemm toilet. Il-familji tagħhom irrifjutawnli jniżżluhom minn mas-siġra li dendluhom bi protetesta għx allegaw li l-pulizija ma ħadux passi għax il-famnilja hija minn strata baxxa tas-soċjetà. Il-Prim Ministru Narendra Modi l-bieraħ heġġeġ lill-politiċi biex jaħdmu flimkien ħalli jipproteġu lin-nisa. Fl-ewwel kummenti tiegħu fuq il-kwistjoni tal-istupru minn mindu ħa l-ħatra, Modi wissa lill-politiċi biex ma jippolitiċiżżawx l-istupru għax ikunu qed jilgħabu mad-dinjità takl-mara. Huwa kien qed jagħmel l-ewwel diskors tiegħu fil-Parlament.